
Cadrilater 
Note ale unui istoric pe marginea unor documente 


In meseria sa, pentru a le aduce contemporanilor si urmasilor in atentie diverse aspecte ale 
trecutului, istoricul, in munca sa, are ca „materie primă” documentele istorice de tot felul in 
legătură cu tema pe care şi-a propus să o cerceteze sau în legătură cu un subiect ce preocupă 
o societate puţin sau deloc informată în legătură cu un anumit moment al trecutului ce are 
legătură directă, nu o dată, cu realităţile prezentului imediat. 

Plecăm de la o pagină a Monitorului Oficial al României din 13 ianuarie 1998, devenită ea însăşi 
document istoric în sensul evocat mai sus. Primul articol este formulat în modul următor: 
„Cetăţenii romani prejudiciati în urma aplicării tratatului dintre România şi Bulgaria, semnat 
la Craiova la 7 septembrie 1940, au dreptul la compensatiile stabilite potrivit prezentei legi in 
măsura în care nu au primit anterior sau au primit numai parțial compensaţii ori despăgubiri 
pentru bunurile imobile - construcții şi terenuri - pe care le aveau în proprietate în județele 
Durostor şi Caliacra - cedate Bulgariei - precum şi pentru recoltele neculese de porumb, 
bumbac şi floarea soarelui. De prevederi beneficiază şi cetățenii români moştenitori legali ai 
foştilor proprietari.” 

Această lege, nr. 9/1998, a fost putin mediatizată. Cine din întâmplare o găseşte se poate întreba 
multe, de la căutarea răspunsurilor nedumeririi sale privind obligaţiile statului român actual, 
sărac în general, de a plăti nişte sume de bani pentru bunuri rămase în altă ţară, până la altfel de 
întrebări, izvorâte din necunoaşterea unor realități istorice mai vechi, precum „ce este tratatul de 
la Craiova din 1940?” sau „De ce au fost cedate Bulgariei atunci județele Durostor şi Caliacra?” 
Coborând în timp ne oprim în urmă cu mai multe decenii asupra unui document elaborat în 
perioada conferinței de pace de la Paris din anii 1946-1947, ce a încheiat al Doilea Război 
Mondial. Delegatiile întrunite pe malurile Senei îşi propusesera atunci, între altele, să lichideze 
consecinţele politicii agresive şi expansioniste ale Axei, materializată şi prin schimbări prin 
forță ale frontierelor unor state şi să dea Europei ce se dorea democratică o hartă politico- 
teritorială corespunzând în egală măsură normelor de drept si aspirațiilor popoarelor. Cu 
acea ocazie Conferinţei de pace i-au fost adresate din România scrisori precum şi un amplu 
memoriu (47 de pagini şapirografiate) provenind din România de la o organizaţie al cărei antet 
avea următoarea formulare: „Asociaţia evacuatilor şi daunätilor din Dobrogea de Sud, Persoană 
juridică. Sentința no.2 din 12-I-1941 a Trib. Ilfov S.I. Monit. Oficial no. 66/941. Bucuresti 
- Strada Isvor no. 2.” 

Astfel Vasile Nicola, preşedintele acestei organizaţii neguvernamentale trimetea in iulie 1946 o 
scrisoare „Excelenței Sale, Secretar de Stat al USA, Palatul Luxemburg, Paris,” în care se solicita 
discutarea problemei Dobrogei de Sud, arătând că tratatul de la Craiova a fost impus României 
de către Hitler şi Mussolini şi a încălcat hotărârile luate pe bună dreptate de către Marile Puteri 
la sfârşitul primului razboi mondial în ceea ce priveşte consfintirea graniţelor României Mari.’ 
Memoriul înaintat Conferinței, semnat de Teodor Bellu, avea următorul preambul: 

„În anul 1940 Germania şi Italia au constrâns România să cedeze Transilvania Ungariei şi 
Dobrogea de Sud (Cadrilaterul) Bulgariei. Această acţiune a luat forma unui ultimatum şi a 


fost sprijinită de Germania, Ungaria şi Bulgaria. 

Asociaţia evacuatilor din Dobrogea de Sud (Cadrilater), reprezentând aproximativ 115.000 de 
români, care ca urmare a cedării forțate a acestei provincii, au fost obligați să-şi abandoneze 
căminele lor şi roadele a 27 de ani de grea muncă. Socotind că este drept ca actele de violență 
comise de către puterile Axei să fie anulate, are onoarea să prezinte Conferinței de Pace 
memoriul anexat şi să roage să binevoiască să ia în consideraţie îndreptarea injustitiei făcute 
României de către puterile Axei.” 

În continuare memoriul era împărțit pe mai multe capitole ce se intitulau: 

I. Arbitrajul de la Viena si Dobrogea de Sud (p.1-6) 

II. Ce este Cadrilaterul (p.7-8) 

III. Cadrilaterul din punct de vedere istoric şi etnografic (p.9-12) 

IV. Cadrilaterul între 1878 si 1913 (p.13) 

V. Cadrilaterul şi războaiele balcanice (p.13-15) 

VI. 27 de ani de regim românesc în Cadrilater (p.15-17) 

VII. De ce Cadrilaterul trebuie să revină României (p.17-29) 

VIII. Concluzii (p.29-31) 

În acest ultim capitol se exprima „încrederea în spiritul de dreptate ce insufleteste Puterile 
reunite la Paris pentru a da lumii o organizaţie nouă, bazată pe respectul dreptului şi pe voința 
liber exprimată a popoarelor.” Conform argumentelor expuse în memoriu se cerea anularea 
tratatului de la Craiova, precum şi o serie de măsuri care ar fi urmărit relații de bună vecinătate 
între cele două tari, inclusiv printr-un schimb complet de populaţii. Erau adăugate şi o serie de 
anexe, respectiv documente emanând de la Berlin sau Roma, precum şi härti.* 

Memoriul menţionat nu a fost popularizat în nici un fel în România acelor ani, nu a fost sprijinit 
de către delegaţia oficială a guvernului comunist de atunci de la Bucureşti. A fost invocat în 
cercurile Conferinţei de către grupul de patrioți români aflați în exil, în frunte cu G. Gafencu 
şi C. Vişoianu ce şi-au însuşit şi în propriile lor demersuri unele din argumentele cuprinse în 
mentionatul memoriu, fără ca acesta, oficial, să aibă o urmare (după toate elementele aceasta 
s-a datorat în primul rând poziţiei Moscovei, neinteresată în nici un fel a se pune în discuție in 
legătură cu frontierele României altceva decât problema Ardealului). 

Coborând în timp, invocăm şi un al treilea document. În anii 1945 şi 1946, în contextul general 
al pregătirilor în vederea viitoarei conferinţe de pace, aparatul de specialitate al ministerului 
de externe, format încă în cea mai mare parte din remarcabili profesionişti, neimplicati politic, 
a întocmit o serie de materiale în legătură cu cele mai diverse aspecte între care şi problema 
relaţiilor româno-bulgare, respectiv cea a Dobrogei de Sud. Diverşii specialişti din aparatul 
ministerului de externe au avut opinii diferite în legătură cu perspectivele şi chiar temeinicia 
în condiţiile de atunci a satisfacerii unor cereri eventuale din partea română de modificare a 
graniței stabilite in 1940. Diplomatul (şi istoricul) V. Zaborovski intocmea astfel referatul 
intitulat ,Consideratiuni asupra chestiunilor pendinte dintre România si Bulgaria.” 

El credea că „în cadrul noii concepţii a lumii, a principiilor politice, etice şi de organizare 
mondială a Naţiunilor Unite, chestiunea româno-bulgară în sine ar putea avea în orice caz, mai 
multe şanse ca în 1940 de a fi solutionatä echitabil sau măcar pusă în fine just. A revizui ce s-a 
făcut în 1940 este deci scopul nostru. Cum însă bulgarii au fost atunci avantajati 100%, trebuie 


cred, să ocolim, în primul rând, o eventuală rezistență absolută a lor, printr-o luare de contact 

prealabilă cu Sofia. Chestiunea româno-bulgară în sine nu are o conjunctură prea favorabilă 
în acest moment. Dacă noi o vom pune totuşi, aceasta nu se va putea, cred, decât pornind de 
la alte premize şi servindu-ne de alte criterii decât până acum, scotând-o anume din reţeaua 
inextricabilă şi paralizantă a trecutului şi proiectând-o pe planul viitorului constructiv... Aşadar, 
cu toate că din punct de vedere juridic şi politic actele de la Viena şi de la Craiova sunt în esenţial 
identice şi inseparabile, aşa că retrocedarea Transilvaniei către noi ar implica retrocedarea 
automată a Dobrogei de sud, România fără să renunțe la această pozitiune juridico-politică 
inatacabilă în fond şi fără să atenueze întru nimic importanţa revendicărilor sale în sectorul 
bulgar, dar ţinând seama, în primul rând de noile criterii de natură etică universală, şi de marile 
țeluri de solidarizare constructive planetare, să se ia inițiativa de a pune pe prim plan chestiunea 
unui acord româno-bulgar, în cadrul principiilor şi scopurilor Naţiunilor Unite, acord sau pact 
care să lichideze trecutul şi să reglementeze viitorul constructiv între cele două tari creştine in 
general, ca şi din punct de vedere special, regional, la Dunăre şi la Marea Neagră.” 

În aceiaşi perioadă se întrunea în legătură cu aceste probleme, în mai multe rânduri, consiliul 
juridic al Ministerului Afacerilor Străine, căruia i s-a cerut să se pronunțe în legătură cu tratatul 
de la Craiova. În final, într-un amplu material, de 14 pagini, din 1 februarie 1946, se constata 
nulitatea actului semnat la Craiova din punct de vedere juridic: „În concluzie şi fără a impieta 
asupra laturii politice a problemei, consiliul juridic al Ministerului Afacerilor Străine este de 
părere că pe bază de argumente de pur drept, România poate invoca nulitatea tratatului de 
la Craiova, în special pe consideratiunea că a fost consimţit sub imperiul violenței exercitate 
asupra ei de către Germania hitleristă în folosul Bulgariei.” Ceva mai târziu, într-un alt aviz, 
din 8 septembrie 1946, remis ministrului Gheorghe Tătărăscu, se arăta: „În momentul în care 
Bulgaria îşi vede recunoscute, fără nici o contestaţie din partea României, toate achizițiile 
dobândite prin tratatul de la Craiova, la baza căruia a stat acelaşi act de silnicie din partea 
Puterilor Axei, ca şi pentru Ungaria - cel mai putin ce suntem indreptatiti să cerem Bulgariei 
este, ca pe cale de bună înţelegere şi negocieri bilaterale, să rezolve cu noi o serie de chestiuni 
pendinte în care suntem interesaţi care reclamă o soluţie.”* 

Cu un an şi jumătate mai înainte, la 1 februarie 1945, preşedintele părții române în comisia mixtă 
româno-bulgară, H. Grigorescu, se adresa cu un memoriu lui C. Vişoianu, ministrul de externe 
al României. „Împrejurările internaţionale şi oarecare fapte produse în preajma armistiţiului cu 
guvernul provizoriu ungar de la Debrețin impun o anumită reexaminare a situaţiei... Arbitrajul 
de la Viena a fost declarat nul de Naţiunile Unite, de Ungaria, în favoarea căreia el a lucrat, şi 
de ... Italia.” Guvernul democrat al Italiei proclamase „nulă şi neavenită decizia arbitrară de la 
Viena din 30 august 1940, ca şi oricare alte obligaţii anexate sau derivate.” 

Următorul document pe care îl invocăm aparține lui Mihail Manoilescu, ministru de externe al 
României, pe care împrejurările l-au obligat să remită lui Ribbentrop şi Ciano, la 29 august 1940, 
din însărcinarea regelui Carol, după un aviz favorabil al sfetnicilor săi, al scrisorii de cedare a 
Cadrilaterului, satisfăcându-se în felul acesta cerința imperativa, ultimativă, germano-italiană, 
ce conditiona astfel însăşi începerea „negocierilor” în legătură cu soarta Ardealului românesc. 
La 29 august 1944, deci la câteva zile după schimbarea regimului politic, aflându-se la Breaza, 
Mihail Manoilescu care se simţea moral, partial, responsabil de ciuntirea unei parti a României 


Mari, prin semnăturile depuse în vara anului 1940, adresa o scrisoare noului ministru de externe 

Grigore Niculescu-Buzesti. Arata intre altele: „În clipa în care informatiuni oficioase vorbesc 
de retrocedarea din partea Bulgariei a tuturor teritoriilor dobândite cu ajutorul puterilor Axei, 
cred că este de datoria mea să semnalez faptul că, cu prilejul arbitrajului de la Viena anulat 
astăzi, am fost obligat să semnez 2 scrisori, una către Italia şi alta către Germania, scrisori prin 
care recunosteam pentru prima dată cesiunea Dobrogei de sud, în sensul hotărârei Ducelui şi 
a Fuhrerului. Acest fapt esenţial arăta că cedarea formală a Cadrilaterului (pe care tratatul de 
la Craiova nu a facut decât să o consacre printr-un act solemn) s-a consumat de fapt şi chiar 
juridic la 30 august 1940 la Viena şi ne-a fost impusă în acelaşi timp de aceiaşi oameni şi sub 
aceiaşi presiune ca şi arbitrajul de la Viena, printr-un act conexat indivizibil, ba chiar inclus ca 
o simplă anexă a aceluiaşi act de arbitraj. De altfel toate documentele diplomatice anterioare 
sau aferente tratativelor de la Craiova confirmă caracterul silit al cedării Cadrilaterului în 
întregimea sa. În această privință merită în special revăzute memoriile mele din 6 august către 
Berlin şi Roma, telegrama mea din 13 august... şi în special memoriul „Aid memoire du 16 
aout”... În toate aceste acte se atrage atenția că Bulgaria urmăreşte o soluție „unilaterală şi 
rigidă,” iar nu una „bilaterală şi amicală” ca aceea a noastră, care ceream să păstrăm Balcicul 
cu litoralul şi un teritoriu, absolut minimal, de 1000 km.p. Mai mult, în declaraţiile primului 
ministru, (I. Gigurtu - n.n.) şi ale mele către ministrul Ciormacov noi i-am spus acestuia: 
„Dacă Bulgaria nu cedează nimic din pozitiunea pe care o are graţie unei conjuncturi, tot o 
conjunctură poate într-o zi să schimbe situaţia.” Tot astfel şi în Aid memoire-ul din 16 august 
am reluat aceiași temă a conjuncturii constatând categoric că Bulgaria refuza „gajul de amicitie 
pe care-l cere poporul român” şi care consta în renunțarea Bulgariei de a ne pretinde şi Balcicul 
cu litoralul şi cu un teritoriu aferent de 1000 de km.p.” 

Aceiaşi atitudine a fost păstrată şi de şeful delegaţiei române la Craiova, ministrul Cretzianu 
care a declarat în însăşi cuvântul de deschidere că solutiunea bulgarilor nu poate fi privită decât 
„cu cea mai adâncă nemulțumire de opinia noastră publică. Am socotit util, stimate domnule 
ministru să scot in relief aceste date şi împrejurări, pe care desigur d-voastră le veţi folosi în 
interesul ţării noastre, tocmai în clipa in care se produce pentru Bulgaria o nouă conjunctură 
aşa cum prevăzusem că se va întâmpla într-o zi.”® 

Un ultim document pe care îl invocăm acum este anterior tratatului de la Craiova, respectiv o 
scrisoare, inedită ca şi sursele indicate mai înainte, din 7 noiembrie 1939 adresată lui Grigore 
Gafencu, ministrul de externe în funcțiune, de către N. Petrescu-Comneni, atunci ambasador 
la Vatican şi succesor al lui Gafencu în conducerea ministerului de externe. Diplomatul aflat 
atunci la Roma făcuse parte din suita lui lonel Bratianu la Paris în 1919, publicase o carte 
istorico-diplomatica ,, Dobrogea,” la Lausanne in 1918, fusese deputat de Durostor si consilier 
regal. Diplomatul era îngrijorat de ştirile pe care le considera „alarmante” ce circulau în presa 
internațională în legătură cu soarta Dobrogei. 

El făcea un scurt istoric al legăturilor Cadrilaterului cu mediile româneşti în evul mediu. 
Constata apoi: „Ca întindere acest teritoriu corespunde mai mult sau mai putin cu ceea ce ni se 
propusese de ruşi în 1878 şi care ne-a fost refuzat ulterior de Gorceakov, Muraviev şi Suvalov, 
în urma opunerei noastre de a le ceda Basarabia. În 1913 Bulgaria ni l-a cedat recunoscându- 
ne necesitatea unei frontiere strategice, dreptul de a cere repararea nedreptätii ce ni se făcuse 


la Berlin in 1878 şi mai ales cu titlu de compensatiune pentru faptul că noi renuntam la 

sutimele de mii de români aflaţi in Macedonia, in Pind, in Valea Timocului, pe malul bulgar 
al Dunărei şi în munţii Rodope, cât şi pentru că Bulgaria, Serbia, Grecia şi chiar Muntenegru 
obtinusera mari câştiguri teritoriale şi de populaţie în urma dezmembrării Imperiului Otoman. 
Această atitudine moderată a format obiectul admiratiunei universale şi în lucrarea mea se pot 
găsi enumerate toate aprobările entuziaste primite din toate capitalele europene. La 31 iulie 
/ 13 august 1913 regele Bulgariei mulţumeşte marelui său „amic si protector,” regele Carol 
I, pentru „opera cuminte şi umanitară” realizată de România prin tratatul de la Bucuresti. În 
aceiaşi zi primul plenipotenţiar bulgar, Toncev, aducea un vibrant omagiu public României 
„care reprezintă acum în Balcani spiritul european, adică conceptiuni străine oricărui abuz 
şi oricărei exagerări.” lată în ce condiţii s-a semnat tratatul de la Bucureşti care ne retroceda 
acest teritoriu... Dacă, sub presiunea evenimentelor, ne-am vedea absolut constrânşi a consimti 
un dureros sacrificiu, îmi permit a emite părerea că în nici un caz şi sub nici un motiv să 
nu admitem că numai noi sa fim obligați la sacrificii...” În continuare N. Petrescu-Comneni 
sugera unele condiții pentru acceptarea unor eventuale concesiuni: 

„a) declaraţia formală din partea Bulgariei că este pe deplin şi definitiv satisfăcută, nemaiavând 
nici un fel de pretentiune, de orice natură, fata de vecinii săi. 

b) obligaţia pentru Bulgaria de a adera la Pactul balcanic 

c) lărgirea eventuală a acestui Pact... 

d) conditiune sine qua non: în schimb de populaţie, lichidându-se astfel în mod definitiv, 
orice aspiratiune bulgară la restul Dobrogei. Vor fi astfel evacuaţi vreo 200.000 de bulgari din 
Durostor şi Vechea Dobroge şi înlocuiți cu români neaosi ce trăiesc pe malul drept al Dunării, 
mai ales între Vidin şi Timoc şi în munţii Rodopi. 

e) fixarea unei noi frontiere care să tind seama de interesele noastre strategice... 

Nu pot încheia aceste rânduri fără a reaminti că pierderea Caliacrei ar însemna sacrificarea 
Balcicului, cu atât mai scump inimei noastre cu cât acolo se odihneşte inima marei şi neuitatei 
noastre regine... Şi dacă totuşi soarta vitregă ne-ar impune tragica necesitate de a abandona, să 
nu o facem decât atunci când în adâncul conştiinţei noastre ne-am spune că şi ea ar fi hotărât 
la fel, pentru a salva restul moşiei strămoşeşti.” 

Ajungem astfel la întâmplările de la 1940 legate de Cadrilater si la ceea ce considerăm a fi, pe 
scurt, împrejurările, ratiunile şi eventualele responsabilități a pierderii de către România a celor 
două judeţe ce o mărgineau înspre sud, la malul pontic. 

Atunci, ca şi mai înainte sau mai târziu, problema Dobrogei de Sud a fost şi este obiectul 
unor controverse, a unor poziţii diferite nu o dată profund divergente, nu numai în statele şi la 
popoarele de pe cele două parti ale Dunării, ci şi în cadrul cercurilor politice si ştiinţifice, ca şi 
în opinia publică.! 

După aprecierile specialiştilor, Dobrogea alcătuieşte o unitate geomorfologică şi nu numai, 
ale cărei granițe se întind spre sud, dincolo de actuala frontieră româno-bulgară. Evident că 
această realitate de ordin geografic, deci natural, nu poate constitui în sine un argument pentru 
justificarea legitimitätii unor frontiere de-a lungul timpului, nici în ceea ce priveşte fixarea, 
nici în ceea ce priveşte modificarea lor. Alte elemente pot fi luate în consideraţie, respectiv cele 
de natură etnografică, istorică, politică etc. Spaţiul dintre Dunăre şi Mare a fost în antichitate 


o zonă de locuire a tracilor, respectiv a geților, care au fost incorporati în cursul secolului I 

d.H. în Imperiul Roman şi au trecut printr-un proces complex in urma căruia au devenit, 
împreună cu noii veniţi, parte integrantă a romanitatii orientale din care în spaţiul sud-est 
european descinde în mod direct doar poporul român. Începând din epoca migrațiilor şi până 
în vremurile moderne, inclusiv secolul al XIX-lea, Dobrogea a constituit, datorită poziţiei 
sale geostrategice, un culoar de trecere prin care s-au succedat mai întâi diversele neamuri 
migratorii, între care printre primii au fost bulgarii turanici ai lui Asparuh. Apoi au trecut şi 
chiar s-au înfruntat pe acolo armate ale unor imperii precum cel al bizantinilor, al otomanilor 
şi al ruşilor ce au căutat să se înstăpânească în această zonă. Aceasta a făcut ca de-a lungul 
secolelor spațiul dobrogean să se afle succesiv în stăpânirea Imperiului Bizantin, a celor două 
tarate bulgare, a Imperiului Otoman, în multe din aceste cazuri păstrându-şi o unitate teritorial 
administrativă distinctă, înglobând laolaltă ceea ce s-a denumit târziu de tot Dobrogea de Nord 
şi cea de Sud (de fapt însăşi aceste denumiri mărturisesc, involuntar, ideea de unitate spaţială 
a zonei). Vremelnic în evul mediu spaţiul dobrogean s-a aflat şi sub autoritatea unor dinaşti 
integrați istoriei româneşti, precum cei trei frați Petru, Asan şi Ionita din familia Asänestilor, 
Dobrotici şi urmaşii săi, conducători ai unui vremelnic stat dobrogean, Mircea cel Bătrân şi 
continuatori ai operei sale până la Ştefan cel Mare. Între 1417 (după surse otomane) şi 1877 
întreaga Dobroge a fost încorporată în totalitate în sistemul otoman. 

De-a lungul veacurilor în apropierea Mării Negre s-au petrecut o serie de procese etno- 
demografice care au creat o fizionomie aparte, destul de pestriță, a tabloului etno-demografic. 
Peste autohtoni s-au aşezat o serie de elemente aparținând unor neamuri din cele mai diverse. 
În drumul lor spre Balcani sau după aceea, datorită condițiilor mai bune de existență, au rămas 
sau s-au stabilit bulgari imprastiati de la gurile Dunării până la Varna şi Silistra. Încă din 
secolul al XIII-lea în Dobrogea s-au stabilit pentru întâia dată tătari, numărul lor crescând sub 
dominaţia sultanilor cand li s-au adăugat şi turci. Au mai venit acolo, mai devreme sau mai târziu 
un număr de ruşi „schismatici” (aşa numiții lipoveni), greci, armeni, evrei etc. Întotdeauna însă 
a existat acolo o populaţie românească a cărei prezenţă poate fi demonstrată prin numeroase 
denumiri din izvoare narative şi documentare, din datele toponimiei si hidronomiei şi nu în 
cele din urmă din mărturiile arheologiei. De-a lungul veacurilor a existat un flux al populaţiei 
româneşti din stânga Dunării, inclusiv a mocanilor (populaţie pastorală) din Transilvania ce 
s-au aşezat în spaţiul dobrogean, creind noi aşezări sau amplificându-le pe cele existente. S-a 
creat astfel un mozaic de populaţii între care cea românească a încetat să fie majoritară, fiind 
depăşită de cea turco-tătară, dar situându-se întotdeauna numeric înaintea celorlaltor alogeni 
veniți în vremuri medievale sau moderne să li se alăture. Această realitate a fost de altfel unul 
din argumentele principale, incontestabile, care a facut ca în anii 1877-1878 Marile Puteri ce 
decideau atunci soarta Europei să fie de acord cu integrarea spaţiului dobrogean între hotarele 
României ce-şi dobândea în acei ani independenţa şi recunoaşterea internațională. În fapt 
atunci a apărut şi problema Cadrilaterului sau Dobrogei de Sud. 

Conform convenției din 4 aprilie 1876, Rusia, putere învingătoare în războiul ce avea să înceapă 
peste puţin timp, garantase României integritatea teritorială, aşadar şi posesiunea celor trei 
judeţe basarabene pe care tarismul fusese obligat a le retroceda Moldovei în 1856. Autorităţile 
ruseşti în frunte cu țarul şi-au făcut atunci o chestiune de „onoare” din recuperarea sudului 


Basarabiei exercitând asupra României presiuni de tot felul pentru a obține acordul acesteia, 

ajungându-se chiar până la oferta de a se extinde hotarele României peste Dunăre până la o linie 
ce urma să unească Ruse şi Varna. Opoziția românească a fost dublă. Pe de o parte autorităţile, 
opinia publică, precum şi o serie de intelectuali au susținut drepturile României peste Prut 
împotrivindu-se din nou răpirii unei părți a Basarabiei. Pe de altă parte nu a existat sub nici 
o formă un acord, în fapt pentru un târg imoral, pentru anexarea unor spaţii sud-dunărene ce 
aparțineau clar teritoriului etnic bulgar în spațiul nord-estic de existență al acestuia. 

În aceste condiţii Rusia, animată nu numai de resentimente şi dorința de răzbunare față de 
România, dar şi de grija pentru o apropiere cât mai mare a hotarelor ei de cele ale Bulgariei ce 
era atunci un fel de protectorat dacă nu semicolonie rusească, a militat având şi posibilitățile 
necesare pentru ca comisia europeană, în care România nu avea practic decât rol de observator, 
să fixeze o frontieră între cele două state care începea în aval de Silistra şi se întindea până 
la Marea Neagră la sud de Mangalia (aproximativ actuala frontieră). În felul acesta practic 
unitatea dobrogean a fost spartă, 2/3 revenind României şi 1/3 revenind Bulgariei. 

În decursul celor 35 de ani de stăpânire bulgară în spaţiul Dobrogei de Sud, aceasta a fost zona 
de masivă colonizare cu elemente bulgărești. Semnificativa este chiar statistica cuprinsă in 
recensământul oficial întocmit de Sofia în 1910 şi publicat abia în 1915. În 1884 populaţia totală 
în Cadrilater era de 157.027, iar în 1910 era de 260.274. Populaţia creştină, conform datelor 
bulgare care nu precizează etnia crescuse în acea perioadă de la 59.541 la 138.202 locuitori, în 
timp ce se diminuase consistent ponderea populaţiei de religie musulmană. Interesant este şi 
faptul că după 1913 în foarte multe aşezări rurale din Cadrilater cimitirele erau de dată cu totul 
recentă, crucile de mormânt consemnând decese numai după 1878, ceea ce pune sub semnul 
întrebării prezența masivă bulgărească din vechi vremuri invocată la 1940. 

În momentul încorporării Cadrilaterului în statul român la 1913 acolo trăiau 136.224 turco- 
tătari, 121.925 bulgari, 11.000 de ţigani dintr-o populaţie de 282.778. La ultimul recensământ 
oficial de caracter local, cel din 1938 în Dobrogea elementul musulman scăzuse la 26% (jumătate 
în comparaţie cu 1913). Elementul românesc reprezenta cca. 30 %, iar elementul bulgăresc era 
de cca. 40%, la fel ca în urmă cu un deceniu şi ceva mai mare decât cel din 1913. 

Conferința de pace de la Bucureşti, prin tratatul semnat la 28 iulie / 10 august, atribuia României 
Cadrilaterul cu o suprafaţă de 7.726 km.p. şi 282.000 de locuitori. Acolo s-au înființat ulterior 
judeţele Durostor cu reşedinţa la Silistra şi Caliacra cu reşedinţa la Balcic. Atât guvernul 
bulgar, cât şi puterile europene ale vremii au fost de acord cu această modificare teritorială 
solicitată de România din motive istorice, strategice şi de siguranță, precum şi pentru crearea 
unor posibilităţi de colonizare a unora dintre sutele de mii de români balcanici ce urmau atunci 
a intra în componența diferitelor state din dreapta Dunării. După 1878 în cercurile politice 
bulgare, în cadrul a ceea ce s-a numit sindromul „Bulgariei de la San Stefano,” a devenit 
statornică nu numai revendicarea, ca parte a patrimoniului național bulgar a Macedoniei (în 
întregime sau în cea mai mare parte), a Traciei, precum şi a Dobrogei, fie într-o formă restrânsă, 
Cadrilaterul, fie în totalitate, până la Tulcea şi Sulina. 

În cursul Primului Război Mondial, drept preţ pentru intrarea sa în război, Bulgaria a solicitat 
Cadrilaterul ca o cerință minimală şi întreaga Dobroge ca o cerință maximală. Ca urmare a 
intrării în război alături de Puterile Centrale, prin pacea de la Buftea-Bucuresti din 7 mai 1918, 


Bulgaria redobândea Cadrilaterul iar restul Dobrogei devenea un condominiu al Centralilor, 

deci şi cu participarea bulgarilor. In 1918, sfârşitul războiului a dus la anularea Păcii de la 
Buftea-Bucureşti ce a fost un veritabil dictat, deci şi la înlăturarea prezenţei politice a statului 
bulgar în zonă, nu înainte ca acesta să organizeze sau să patroneze tot felul de organizații şi 
manifestări ce solicitau ca Dobrogea în totalitate să rămână / intre în componența statului 
bulgar. Pe aceiaşi linie, demnă de o cauză mai bună, a acţionat şi delegaţia oficială bulgară 
în cadrul conferinței de pace de la Paris unde poziţia ei a fost foarte asemănătoare cu cea 
a delegaţiei ungare în problema Transilvaniei. Un anumit sprijin, modest, au găsit bulgarii, 
datorită în principal priceputei lor propagande, în unele cercuri politice americane şi engleze ce 
au „sugerat” României concesii în problema Cadrilaterului. Cu ajutorul diplomatic al delegației 
franceze conduse de Clemenceau, în spiritul dreptului internațional şi al dreptății, tratatul de la 
Neuilly a reconfirmat articolul 1 al tratatului de la Bucureşti, deci graniţa stabilită în 1913. 

În perioada interbelică, în raport cu România, Bulgaria a fost un stat revizionist. Ea a urmărit 
statornic modificarea graniței dintre Dunăre şi Mare şi anexarea Cadrilaterului într-o primă 
fază, căreia trebuia să-i urmeze, conform gândirii cercurilor politice naţionaliste sofiote, anexarea 
întregii Dobroge. S-au întâlnit în acest fel cercurile naţionaliste cu cele comuniste, dirijate de 
Comintern. A fost creată în cadrul mişcării comuniste aşa-numita „organizație revoluționară 
dobrogeană” (DRO) care milita, urmând să îmbine mijloacele paşnice cu cele violente, teroriste, 
pentru ruperea întregii Dobroge din componența statului român şi unirea ei cu Bulgaria. 

La fel ca şi Ungaria, pentru a-şi atinge scopurile revizioniste ce-i vizau pe vecini, Bulgaria 
ce avea după 1923 la conducere regimuri fascizante s-a apropiat de Italia fascistă si, dupa 
1933, de Germania hitleristă, fără a neglija însă şi păstrarea unor bune raporturi pe mai multe 
planuri cu dictatorul de la Kremlin. Statornic în perioada interbelică, cercurile conducătoare ale 
Bulgariei au respins o ameliorare a relaţiilor cu vecinii şi o colaborare cu aceştia, fără satisfacerea 
unor cereri teritoriale între care Cadrilaterul se situa pe un loc fruntaş. Prin aceleaşi mijloace 
propagandistice (cercurile politice ale României, atunci ca şi mai târziu, s-au aflat mereu într- 
o situaţie inferioară, defensivă, mizând mai ales pe argumentele de drept) Bulgaria a reuşit 
să câştige o anumită aderentä în unele cercuri occidentale, chiar si in Anglia, formal aliată, 
sprijinitoare şi apoi garantă a hotarelor României, de unde au fost emise semnale de sprijin fata 
de pretenţiile bulgare în ceea ce priveşte Cadrilaterul. Astfel de „sugestii” au venit în ajunul celui 
de al Doilea Război Mondial chiar şi din partea unor cercuri din Grecia şi Jugoslavia, tari vizate 
şi ele de pretenţiile bulgare si care ar fi dorit ca România să „plătească! teritorial pentru lărgirea 
Intelegerii Balcanice şi crearea unei zone de pace şi apoi de neutralitate în sud-estul Europei. 
Acesta a fost contextul în care în vara anului 1940, la fel ca şi Ungaria hortistă, Bulgaria regelui 
Boris şi-a intensificat acțiunea politico-diplomatică revizionistă, mai cu seamă împotriva 
României ce se găsea tot mai izolată. Au obţinut din acest punct de vedere sprijinul de care aveau 
nevoie din partea celor care decideau atunci soarta acestei parti a continentului european. Nu 
exista o menţiune expresă legată de Cadrilater în Pactul Ribbentrop-Molotov însă atât Stalin 
(prin vocea fidelului său locotenent V. Molotov), cât şi Hitler (între altele printr-o scrisoare 
personală trimisă regelui Carol IT) au făcut presiuni directe asupra României, somând-o în fapt 
într-o formă ultimativă să cedeze Bulgariei Cadrilaterul în totalitate. Astfel de poziţii au fost 
comunicate în acelaşi timp şi conducătorilor de la Sofia care în vara anului 1940 de exemplu 


se bucurau la Berlin de o mult mai mare trecere decât omologii lor de la Bucureşti. În acest 

mod s-a ajuns ca in vara anului 1940 România să fie silită să înceapă aşa-numitele tratative 
de la Craiova unde poziţia bulgară a fost inflexibilă în ceea ce priveşte revendicările teritoriale 
asupra întregii Dobroge şi în ceea ce priveşte cele mai diverse aspecte ce decurgeau din aceasta, 
între care situația populației româneşti, a bunurilor acesteia şi a modalitatilor unei evacuări ce 
devenea obligatorie. 

În anul 1913 una din ratiunile încorporării teritoriului sud-dobrogean, putin populat totuşi, 
fusese aceea de a se crea in tara posibilități de aşezare prin colonizare a unui număr cât mai 
mare de macedoromâni, a căror viata era atunci într-o profundă modificare în coordonatele ei 
existențiale. În perioada interbelică, cu ajutorul statului sau din proprie inițiativă, în Dobrogea 
s-au stabilit aproape 10.000 de familii (înregistrate oficial în acte) care au creat aşezări prospere 
sau le-au dezvoltat pe altele şi au constituit astfel principalul aport de populație românească. Li 
s-au adăugat alti români provenind mai cu seamă din Ardeal si Banat. Conform principiului 
schimbului obligatoriu de populaţie (aplicat numai în cazul Dobrogei de Sud, nu si al Basarabiei, 
Bucovinei sau Ardealului de Nord) aceştia trebuiau să plece într-un nou exod. Semnificativă 
din acest punct de vedere a fost acțiunea macedo-românilor prin societatea lor culturală, la 
începutul lunii august 1940, când au solicitat guvernantilor români, inclusiv regelui Carol II, 
să nu admită in nici un fel cedarea acelor judeţe in care plin de speranţe, după grele suferințe, 
îşi găsiseră o nouă patrie. 

După pierderea Basarabiei şi Bucovinei, în noile condiţii istorice ale presiunii Axei, dublate şi 
de menţinerea amenințării unei invazii dinspre răsărit ce putea avea drept obiectiv nu numai 
întreaga Moldovă ci şi spaţiul dobrogean (de altfel după iunie 1940 sovieticii începuseră deja pas 
cu pas anexarea unor părți din Delta Dunării), guvernanţii de la Bucureşti, inclusiv regele Carol, 
ultimul responsabil în fond pentru politica şi situaţia ţării, au ales o anume soluție politica. 
Aşa cum sugerează unele documente, inclusiv unele mărturii memorialistice inedite, în vara 
anului 1940 majoritatea cercurilor politice responsabile au început să considere că în fapt 
problema Cadrilaterului era rezolvată, neputându-se impiedeca pierderea ținuturilor de peste 
Dunăre. Au fost făcute doar unele eforturi pentru a „salva” anumite porțiuni teritoriale sau chiar 
anumite bunuri precum castelul regal de la Balcic. De asemenea din rațiuni multiple în acest 
caz guvernanţii români au fost de acord ba chiar au insistat în unele ocazii în ceea ce priveşte 
mutarea de populații în cadrul a ceea ce astăzi se poate denumi „purificare etnică,” ce a avut în 
final drept urmare plecarea obligatorie din judeţele Tulcea şi Constanţa a cca. 63.000 de bulgari, 
în schimbul a cca. 140.000 de români ce trăiseră până atunci în judeţele Caliacra şi Durostor. 
Este de menţionat faptul că exact în aceiaşi perioadă, de-a lungul Dunării şi mai cu seamă în 
zona Vidin-Timoc, trăiau încă cca. 100.000 de români supuşi în continuare autorităților bulgare, 
fără nici un fel de drepturi şi obiect al unui intens proces de represiune şi deznaționalizare. 
Pare că în gândirea politicienilor români de atunci şi a diplomaților însărcinați să materializeze 
ideile primilor, a existat ideea, greşită în opinia noastră prin unilateralitatea ei, că întregul 
efort diplomatic, în toate formele posibile atunci, să fie concentrat pentru apărarea drepturilor 
româneşti în Ardeal şi pentru salvarea a cât mai mult din teritoriul acestuia în favoarea României. 
Cu alte cuvinte, Cadrilaterul a fost sacrificat pentru Ardeal în condiții în care posibilitățile de 
acțiune ale României erau extrem de reduse, iar şansele de succes lipseau aproape cu desăvârşire. 


O astfel de atitudine şi concepţie nu era de fapt nouă, căci în întreaga perioadă interbelică 

existase un anume dezinteres al autorităților române atât pentru soarta elementului românesc 
din Dobrogea de Sud, cât şi pentru prezentarea în străinătate prin mijloacele propagandistice 
şi ştiinţifice din cele mai diverse, a adevăratei realități precum şi a mizei dobrogene. În acest 
fel deci spre sfârşitul lunii august se încheiau practic convorbirile de la Craiova, finalizate 
într-un tratat şi 7 anexe ce urmau a fi ulterior parafate şi semnate (la 7 septembrie 1940). Era 
aceasta condiția pusă de Axă pentru a se trece la arbitrajul in problema Ardealului, arbitraj care 
în fapt nici nu a existat, fiind înlocuit printr-o sentință decisă cu câteva zile mai înainte de 
către A. Hitler. Sperantele salvării Ardealului şi pomenita condiţie au făcut ca Manoilescu să 
înainteze atunci omologilor săi german si italian următoarea scrisoare: „Excelență, cu ocaziunea 
deciziunii arbitrale ungaro-române am onoarea a comunica Excelenței Voastre că guvernul 
meu şi guvernul regal bulgar s-au înțeles deja principial asupra chestiunii cedării Dobrogei de 
Sud, în spiritul recomandatiilor Fuhrerului şi Ducelui şi că guvernul regal român va face totul 
ca să se ajungă cât mai repede posibil şi formal la încheierea acestui acord.” 

Aşadar pierderea Cadrilaterului în condiţiile de atunci poate fi explicată prin prezența mai multor 
factori, fiecare cu ponderea şi eventual responsabilitatea sa. În cazul Cadrilaterului argumentul 
etnic atunci era discutabil. În raport cu bulgarii, românii erau minoritari (mai puţini cu cca. 
un sfert) însă nici unii nici alții nu reprezentau în cele două judeţe majoritatea locuitorilor, iar 
pe ansamblul celor 4 judeţe dobrogene românii erau majoritari. Deci argumentul etnic putea 
fi invocat la fel, iar Stalin şi puterile Axei au sprijinit teza bulgară. Posesiunea românească in 
Cadrilater putea constitui un titlu care nu a fost nici suficient pledat de partea română, nici 
luat în consideraţie de cei ce decideau si care erau hotărâți să ciuntească România Mare la toate 
hotarele lor, ceea ce au şi facut. Nu poate fi ignorată nici responsabilitatea conducătorilor de 
atunci în sensul invocat mai sus al alegerii „bătăliei pentru Ardeal.” Oricum, tot ceea ce a fost 
evocat mai sus este de domeniul istoriei ce trebuie cunoscută şi judecată pe cât se poate obiectiv 
aşa cum a fost şi nu cum am fi dorit noi. Azi amintirea zecilor şi zecilor de mii de români 
trăitori acolo ne e prezentă în condiţiile unei alte realităţi, societatea bulgară care de aproape 60 
de ani isi desfăşoară intreaga-i existență într-un spațiu omogen etnic, acum al lor, nejustificând 
in nici un fel, acum, pretenții teritoriale pe care nu le gândim si nu le dorim. 

Trecutul cu părţile lui luminoase, ca şi cu cele umbrite, trebuie cunoscut, fără însă a fi manipulat 
pentru a împiedeca o apropiere şi necesară şi de lungă tradiţie între cele două popoare care au 


fost hărăzite de istorie să se învecineze de o parte şi de alta a Dunării. 

se constituie într-un episod aproape tot aşa de dureros ca şi răpirea Transilvaniei de Nord. 
Este vorba de Dobrogea de Sud sau Cadrilater. Corespondenta diplomatică schimbată în acea 
perioadă între Germania şi România dezvăluie intenţiile ascunse ale Reichului, ca şi metodele 
la care acesta a recurs pentru a zdrobi rezistenţa românească... Hitler i-a cerut regelui Carol IT 
„O soluție definitivă” a problemei revendicärilor teritoriale maghiare şi bulgare. Amenintärile 
erau clare... La 31 iulie 1940, după ce a primit la Berchtesgarden o delegație bulgară, Hitler 
informa guvernul român că „Dobrogea de Sud trebuie să fie cedată Bulgariei în frontierele ei 
dinainte de anul 1913...” Presiunile diplomatice erau sprijinite de masive concentrări de trupe 
germane şi maghiare în vest şi bulgare in sud” (f.293-294). Evocându-se împrejurările celui 
de al doilea război balcanic, respectiv a campaniei româneşti din 1913, se arată „agresiunea 
nejustificată a Bulgariei amenință să reaprindă un incendiu abia stins, România a făcut să 


treacă armatele sale peste Dunăre pentru a se ajunge prin această intervenție la oprirea unei 

lupte fratricide. Această acțiune militară nu avea drept scop să răpească adversarului învins o 
parte a teritoriului său... În teritoriile europene ale Imperiului Otoman, printre bulgari, greci 
şi sârbi, trăia o importantă populaţie vlahă... România avea dreptul să ceară o reglementare 
teritorială pentru conationalii ei. Cum România era separată prin sute de kilometri de regiunile 
locuite de vlahi, ea a cerut în compensație un teritoriu în care ea putea să dea azil valahilor... 
Bulgaria era atunci singurul stat balcanic care anexase teritorii otomane locuite de vlahi şi care, 
pe de altă parte, avea o frontieră terestră cu România. Era natural deci ca ea să ofere această 
compensație. România era cu atât mai justificată în a cere o parte a Cadrilaterului, cu cât în 
acest teritoriu, într-o masă compusă din turci, tătari, români şi alte naționalități, bulgarii nu 
formau o majoritate absolută. Este demn de amintit faptul că România nu a cerut Bulgariei 
cedarea regiunii Timoc-Vidin, situată dincolo de Dunăre, locuită in masă compactă de români 
ce constituiau o mare majoritate a populației... 

Din punct de vedere economic, Cadrilaterul, după aceea, a înregistrat un avânt... În 27 de 
ani de regim românesc, provincia a devenit înfloritoare iar prosperitatea ei era probată şi 
prin creşterea populaţiei... Beneficiile acestui regim nu au fost rezervate numai românilor; 
bulgarii şi turcii au profitat în egală măsură... Din punct de vedere economic, Cadrilaterul 
formează o unitate cu Dobrogea românească, şi prosperitatea lui este indisolubil legată de tara 
românească...” (£.306-307) 

„Am arătat mai sus ratiunile care au determinat România să revendice în 1913 o parte a 
Cadrilaterului. Revenim acum asupra aspectului etnografic. Există în Bulgaria o importantă 
comunitate românească ce poate fi împărțită în 3 grupe principale: a) românii situați între 
Timoc (frontiera iugoslavă); b) românii stabiliți de-a lungul Dunării, de la Vidin până la 
Russe; c) românii şi macedo-românii împrăștiați în restul țării. Statisticile bulgare arată pentru 
elementul românesc o diminuare constantă şi progresivă. 1910 — 96.502; 1926 — 83.746; 1934 
— 16.405. În realitate românii Bulgariei sunt mult mai numeroşi şi e probabil ca ei ating cifra 
de 150.000 suflete. 

Proclamând principiul că este necesar pentru pacea europeană ca România să trăiască în 
termeni de bună vecinatate şi de colaborare loială şi că este de asemenea necesar ca punctele 
de frictiune să fie îndepărtate, Asociaţia evacuatilor din Dobrogea de Sud, încrezătoare in 
spiritul de dreptate ce animă Puterile reunite la Paris, are onoarea să roage Conferinţa de pace 
să binevoiască să ia în consideraţie: 1) anularea Tratatului de la Craiova negociat şi încheiat sub 
presiunea militară şi politică a Axei...” (f. 321) 

4. Era dat textul scrisorii lui Hitler din 15 iulie 1940 ce soma România, sub amenințarea 
dispariţiei, să cedeze pretențiilor teritoriale ale Ungariei şi Bulgariei. În românește textul 
a fost publicat de mai multe ori. Vezi mai recent în M. Manoilescu, „Dictatul de la Viena. 
Memorii. Iulie-august 1940,” Bucuresti, 1991, p.70-72, text românesc; 306-308, text german. 
Tot acolo era dat de asemenea si schimbul de scrisori dintre ministrul roman de externe, 
Mihail Manoilescu, pe de o parte si Ribbentrop si Ciano, ministrii de externe ai Germaniei 
şi Italiei, pe de altă parte, schimb ce a precedat si a condiţionat însăşi abordarea problemei 
Transilvaniei, reprezentanţii Reichului conditionand trecerea la problema româno-maghiarä 
de angajamentul românesc privind renunţarea la Cadrilater anunţată de altfel încă pe 19 


august la începerea forțată a tratativelor de la Craiova. Dăm aici textul nepus în circulație până 

acum a doua dintre scrisori, celelalte avand de fapt un continut identic: ,Excelenta, cu ocazia 
deciziunii arbitrale ungaro-romane am onoarea a comunica Excelentei Voastre, că guvernul 
meu şi guvernul regal bulgar s-au înțeles deja principial asupra chestiunii cedării Dobrogei de 
Sud în spiritul recomandatiilor Fuhrerului şi a Ducelui şi că guvernul regal român va face totul 
ca să se ajungă la încheierea acestui acord. Primiti Vă rog, Excelenţă, asigurarea prea înaltei 
mele consideratiuni. Manoilescu,” „Excelenţă, Am onoarea a confirma primirea scrisorii 
Dumneavoastră cu data de astăzi, prin care îmi comunicaţi că guvernul dumneavoastră, precum 
şi guvernul regal al Bulgariei au şi căzut de acord în principiu asupra chestiunilor relative la 
cedarea Dobrogei de Sud, în spiritul recomandării Ducelui şi a Fuhrerului şi că guvernul regal 
va face totul spre a duce la îndeplinire şi în mod formal acest acord, în cel mai scurt timp posibil. 
Am luat cunoştinţă cu satisfacţie de această comunicare... Joachim von Ribbentrop” — Arhiva 
M.A.E., fond Conferinţa Păcii Paris 1946, vol. 119, f.36-37. De fapt aceiaşi idee a cedării, adoptată 
în principiu în mod mai mult sau mai puţin tacit în Consiliul de Coroană de la Bucureşti din 23 
august 1940, era cuprinsă şi în scrisoarea personală pe care i-a trimis-o la 29 august premierul 
român I. Gigurtu aceluiaşi Ribbentrop pentru a ajunge la cancelarul Hitler. Mai era adăugată o 
declaraţie a guvernului democrat italian la sfârşitul anului 1943: „Considera nul şi fără efect 
Arbitrajul de la Viena şi orice angajament sau act ce decurge din acesta.” 

5. Idem, vol.120, £265 — 269. La 20 iulie 1946 V. Zaborovski intocmea un nou referat: 
„Chestiunea româno-bulgară” (idem, £257 — 263) din care cităm: „Cum războiul aliaților 
contra Germaniei a fost dus până la capăt fără crutare, anume pentru nimicirea national- 
socialismului şi operei lui, este clar că unul din actele cele mai tipice ale acestei opere trebuie 
anulat sau revizuit... Prezentând, prin urmare, chestiunea Tratatului de la Craiova, vom pune 
punctul de greutate nu pe smulgerea Dobrogei de Sud şi deci pe retrocedarea ei automate către 
noi, ci pe necesitatea de a se repudia, anula sau revizui un act caracteristic al politicii agresive 
national-socialiste ca atare... Tratatul de la Craiova a fost, pe de o parte, un act de revanșă 
revizionistă impus României... pe de altă parte a fost mai ales unul din punctele principale, 
împreună cu sentinţa de la Viena, ale planului de acțiune în vederea stabilirei hegemoniei 
germane... Insatisfactiunea cât mai mare a României trebuia să o forțeze a se compensa în 
lumea rusă unde urma să se realizeze o altă „Românie Mare”... Anexarea Dobrogei de Sud în 
1913 nu a fost o simplă sporire de teritoriu pe seama unui stat la pământ, ci a avut şi are şi acum 
o motivare adâncă, solutionand pe deplin toate problemele României maritime de atunci, de 
acum şi de totdeauna... precum şi un loc rezervat pentru colectarea românilor din Balcani... 
Nu trebuie să uităm a face un „distinguo” important şi anume: acest tratat este format de fapt 
din 2 parti: 1) o parte impusă în prealabil prin amenințări extreme, actul propriu-zis: ordinul 
de retrocedare al Dobrogei de Sud fără nici o discutiune sau rezervă. 2) o parte negociată in 
condițiuni de inegalitate patentă, dar având ca rezultat 2 stipulatiuni de valoare permanentă 
în sine si absolut indispensabile pentru lichidarea trecutului, restabilirea amicitiei în prezent 
şi realizarea cooperării constructive în viitor, anume: recunoaşterea frontierei din 1878 ca 
definitivă şi perpetuă, deci renunțarea la iredenta Bulgarie în Dobrogea noastră (art.Il) si 
schimbul obligator de populatiune (art.III)” — idem, f.261-263. 

6. Idem, f246-256, 258. Valabilitatea tratatului era judecată în raport cu actul de ratificare, 
considerat ca inexistent, în raport cu libertatea consimțământului ce se considera a fi fost 


viciată. 

7. Idem, £118. H. Grigorescu menţiona cu această ocazie o declaraţie făcută de ministrul de 
externe bulgar la 16 decembrie 1944: „Chestiunea nerecunoasterii Arbitrajului de la Viena, 
implicit a Tratatului de la Craiova, este un drept al României şi dacă ea o va ridica, această 
chestiune o vom discuta şi aranja direct cu România. Relaţiile dintre cele două state sunt atât 
de bune şi atât de fericite încât este sigur că această chestiune, dacă ea va fi ridicată, se va 
aranja între noi, adică între România şi Bulgaria” (şi în continuare H. Grigorescu concluziona: 
„Dacă Naţiunile Unite, prin repetatele lor declaratiuni, au afirmat că nu vor recunoaşte nici 
un fel de cesiune sau modificare teritorială intervenită in Europa de la 1938 încoace, dacă 
este cert că Tratatul de la Craiova nu constituie o convenție internațională liber consimtita ci 
este o consecință directă a exigențelor şi amenințărilor italo-germane; dacă este învederat că 
principiul schimbului de populatiuni este adoptat de Marile Puteri învingătoare pentru a da 
posibilitate unei linistite convietuiri a diferite state române, dacă este verificat că pe teritoriul 
bulgar trăiesc 200.000 de români transferabili cărora, dacă lasă pământ, le trebuie pământ de 
aşezare; dacă serviciile României la şi după 23 august 1944 sunt recunoscute ca valoroase şi 
valabile în sprijinul dreptelor ei revendicări, - socotesc că înainte de începerea tratativelor de 
pace generală care se apropie cu paşi repezi, este poate necesar ca punctul de vedere politic al 
României fata de Bulgaria să fie cunoscut şi de cei ce vor avea de luat o deciziune si de cei cu 
care voim să trăim în viitor ca paşnici vecini.” 

8. Idem, f.87-89. 

9. Arhiva M.A.E., fond Tratatul de la Craiova, vol. 1, £215-233. 

10. Există o bibliografie bogată despre istoria Dobrogei in general. Vezi recent A. Radulescu, 
I. Bitoleanu, „Istoria Dobrogei,” Constanta, 1998; vezi şi O. Cristea, „Bibliografia istorică 
românească a Mării Negre (Bibliografie selectivă),” Bucureşti, 1996. Nu există însă lucrări mai 
ample cu caracter general despre problema Cadrilaterului. În 1938 a fost editată o culegere de 
studii în 3 volume: „Cadrilaterul. Publicaţie festivă. După un pătrar de secol: 1913-1938 de 
stăpânire civilizatoare românească,” Cernăuţi (de fapt erau trei fascicole ale volumului XIX 
din „Analele Dobrogei”) Pentru problemele integrării ținuturilor sud-dobrogene în Regatul 
României în 1913, vezi lucrarea noastră „Romania şi războaiele balcanice. 1912-1913. Pagini 
de istorie sud-est europeană,” Bucureşti, 1999, p.146-189; 246-251, subcapitolul „Problema 
Cadrilaterului” cu bibliografia adiacentă. Pentru evenimentele anului 1940, vezi M. Manoilescu 
„Dictatul de la Viena” citată mai sus; unde sunt date parţial şi documente din arhivă pe care ne 
propunem să le completăm într-un studiu viitor. Problemele anului 1940 în Dobrogea au fost 
abordate şi într-o lucrare specială, alcătuită sub coordonarea lui Stoica Lascu, „Dobrogea de 
Sud în contextul istoriei româneşti” alcătuind nr.3-4 / 1994 al revistei „România de la Mare” ce 
apărea la Constanta. Textul Tratatului de la Craiova, fără anexe, a fost publicat în M. Musat, I. 
Ardeleanu, „România după marea unire, vol. II, p.2, Bucuresti, 1988, p.1289-1290, precum şi 


într-o broşură specială a Monitorului Oficial la Bucureşti în 1940. 

